Diari Oficial de la Generalitat Valenciana


Sumari del DOGV 8957, del 20-11-2020 (2020/9843)

Extracte de la Resolució d'1 de juliol de 2020, de la vicerectora d'Innovació i Transferència, per la qual es convoquen ajudes de la Universitat de Valencia, a través de la Càtedra de Finances Internacionals - Banco Santander, per a la realització de pràctiques externes de l'estudiantat que curse estudis oficials en la Facultat d'Economia en el curs 2020/2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8957

Data del DOGV
:   20-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9843


Data del document
:   02-07-2020

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució d'1 de juliol de 2020, de la vicerectora d'Innovació i Transferència, per la qual es convoquen ajudes de la Universitat de Valencia, a través de la Càtedra de Finances Internacionals - Banco Santander, per a la realització de pràctiques externes de l'estudiantat que curse estudis oficials en la Facultat d'Economia en el curs 2020/2021. [2020/9843]  
BDNS (identif.): 533033.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions (http://www.pap.minhap.gob.es/bdnstrans):  
  
Primer. Beneficiaris  
Els destinataris d'aquestes ajudes són l'estudiantat de la Universitat de València matriculat en la Facultat d'Economia.  
  
Segon. Objecte  
L'objecte d'aquesta convocatòria és concedir ajudes econòmiques destinades a facilitar la realització de pràctiques acadèmiques externes extracurriculars en l'àrea de les finances a l'estudiantat que curse estudis oficials en la Facultat d'Economia de la Universitat de València en el curs 2020/2021.  
La finalitat d'aquestes ajudes és afavorir i promoure entre l'estudiantat universitari la millora de la seua ocupabilitat i el seu futur professional en l'àrea citada.  
  
Tercer. Bases reguladores  
https://www.uv.es/uvempren/TRADConvoc\_Ayudas\_Cat\_Finanzas\_FIRMADO\_.pdf  
  
Quarta. Quantia  
La Càtedra de Finances Internacionals Banco Santander de la Universitat de València aportarà una ajuda segons el criteri següent:  
Pràctiques a Espanya: 300 euros/ mes  
Per tant, si la pràctica extracurricular té la duració màxima, que és de 4 mesos, llavors aquesta ajuda estarà dotada amb 1200 euros.  
Pràctiques en un país de la UE diferent d'Espanya: 600 euros /mes.  
En aquest cas, si la pràctica extracurricular té la duració màxima, que és de 4 mesos, llavors aquesta ajuda estarà dotada amb 2400 euros.  
En tots el casos s'hi aplicarà la retenció per IRPF que corresponga en funció de la normativa vigent.  
  
Cinqué. Termini de presentació de sol·licituds  
Les sol·licituds es poden presentar a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana fins a l'1 de març de 2021, a les 14.00 hores.  
  
  
València, 2 de juliol de 2020.- La vicerectora d'Innovació i Transferència (per delegació de la rectora, DOGV 27.06.2019): María Dolores Real García.